OSNOVNA ŠKOLA

„VLADIMIR NAZOR“

KOMLETINCI

KLASA: 400-02/19-01/47

URBROJ:2188-26-19-01/1

Komletinci, 16. prosinca 2019.

ŠIFRA ŽUPANIJE: 16

ŠIFRA GRADA: 535

RKP ŠKOLE: 10119

MATIČNI BROJ: 03301079

OIB ŠKOLE: 32760023025

RAZINA: 31

RAZDJEL: 000

ŠIFRA DJELAT. 8520

PREDMET: OBRAZLOŽENJE FINANCIJSKOG PLANA ZA 2020.GODINU

 I PROJEKCIJU PLANA ZA 2021. i 2022. GODINU

1. **Djelokrug rada škole**

Djelatnost osnovnog obrazovanja obuhvaća opće obrazovanje te druge oblike obrazovanja djece i mladih.

 Djelatnost osnovnog odgoja i obrazovanja se obavlja kao javna služba. Škola je pri obavljanju poslova na temelju javnih ovlasti o pravima, obvezama ili pravnim interesima učenika, roditelja ili skrbnika učenika te drugih fizičkih ili pravnih osoba dužna postupati prema odredbama Zakona o općem upravnom postupku, postupovnim odredbama Zakona o odgoju i obrazovanju u osnovnoj i srednjoj školi i ostalih propisa kojima se uređuje djelatnost osnovnog školstva.

U školi je zaposleno 29 djelatnika. Škola ima 119 učenika, 9 razrednih odjela. Nastava je za predmetnu nastavu organizirana u jednoj smjeni, a za razrednu nastavu u dvije smjene: prijepodnevnoj i međusmjeni. U školi je organizirana prehrana.

1. **Obrazloženje programa rada škole**

 Prioritet škole je kvalitetno obrazovanje i odgoj učenika koji se ostvaruje:

- kroz redovitu, izbornu, dodatnu, dopunsku nastavu i izvannastavne aktivnosti na način da učenici poboljšaju svoje sposobnosti, kreativnost i talent za daljnje školovanje.

- stalnim podizanjem nastavnog standarda na višu razinu kroz usavršavanje učitelja sudjelovanjem na stručnim skupovima županijske i državne razine.

- kroz uključivanje u izvannastavne aktivnosti, rad u učeničkoj zadruzi, natjecanja, školske priredbe i manifestacije u školi i šire.

Pokazatelji uspješnosti provođenja programa su rezultati koje učenici naše škole postižu na natjecanjima znanja, susretima i smotrama od školske, županijske pa do državne razine.

1. **Zakonski propisi na kojima se zasnivaju programi**
* Zakon o odgoju i obrazovanju u osnovnoj i srednjoj školi, (NN br. 87/08., 86/09., 92/10., 90/11., 5/12. i 16./12,86/12,126/12,94/13,152/14.,7/17., 68./18.)
* Zakon o ustanovama, (NN br. 76/93., 29/97., 47/99. i 35/08.)
* Zakon o proračunu, (NN br. 87/08, 15/15.), Pravilnik o proračunskim klasifikacijama (NN br. 26/10,) i Pravilnik o proračunskom računovodstvu i računskom planu (NN br. 114/10. i 31/11, 136/12,124/14.)
* Upute za izradu Proračuna Vukovarsko-srijemske županije za razdoblje 2018.-2020. godine
* Smjernicama Vlade Republike Hrvatske i Uputama Ministarstva financija
* Godišnji plan i program rada škole,
* Školski kurikul Osnovne škole „Vladimir Nazor“ Komletinci
1. **Usklađenost ciljeva, strategije i programa s dokumentima dugoročnog razvoja**

Školske ustanove ne donose strateške planove nego godišnje planove prema planu i programu koje je donijelo Ministarstvo znanosti i obrazovanja. Usklađivanje ciljeva i programa Ministarstva znanosti i obrazovanja, jedinica lokalne (regionalne) samouprave i škola još uvijek nije provedeno u cijelosti.

Planovi rada se donose za nastavnu godinu a sredstva se planiraju za fiskalnu godinu što dovodi do odstupanja u izvršenju financijskih planova zbog odgađanja izvršavanja pojedinih planiranih aktivnosti.

I u ovoj školskoj godini 2019./2020. naša škola je uključena u provedbu eksperimentalnog programa „Škola za život“. Cilj eksperimentalnog programa je provjera primjenjivosti novih kurikuluma i oblika metoda rada te novih nastavnih sredstava s obzirom na sljedeće ciljeve:

* povećanje kompetencija učenika u rješavanju problema i
* povećanje zadovoljstva učenika u školi te motivacija njihovih učitelja i roditelja.

Eksperimentalni program provodi se u 2. i 7. razredu u svim predmetima i u 8. razredu iz predmeta biologije, kemije i fizike.

Od ove školske godine kurikularna reforma provodi se frontalno u svim razredima.

Financiranje provođenja eksperimentalnog programa osigurava Ministarstvo znanosti i obrazovanja iz tri izvora:

* Državnog proračuna
* Europskog socijalnog fonda
* Programa potpore strukturnim reformama
1. **Ishodišta i pokazatelji na kojima se zasnivaju izračuni i ocjene potrebnih sredstava za provođenje programa**

Škola svoj financijski plan radi u sklopu funkcija koje se decentraliziraju. Škola se financira na način da plaće i materijalne naknade i sve ostale naknade koje se odnose na zaposlene financira Ministarstvo znanosti i obrazovanja, a materijalne rashode škola, rashode za tekuće i investicijsko održavanje, rashode za nabavu i rashode za hitne potrebe financira Županija na koju su prenesena osnivačka prava te u posljednje dvije godine Grad Otok temeljem Programa javnih potreba u školskom i predškolskom odgoju.

U rujnu 2015.godine Ministarstvo financija donijelo je Okružnicu o predaji financijskih izvještaja proračuna, proračunskih i izvanproračunskih korisnika državnog proračuna korisnika proračuna jedinica lokalne i područne samouprave u kojoj se navodi da je dosadašnji model konsolidacije financijskih izvještaja škola neodrživ, uključujući i način iskazivanja prihoda i iz državnog proračuna. Tako da škole sva sredstva koja ostvaruju od Ministarstva znanosti i obrazovanja evidentiraju i planiraju na osnovnim računima podskupine 636 pomoći proračunskim korisnicima koji im nije nadležan, kao i sredstva koje škole ostvaruju od državnih agencija.

**Izvori sredstava za financiranje rada škole su:**

1. 671-Prihodi iz nadležnog proračuna za financiranje redovne djelatnosti
2. 636-Odgoj i obrazovanje, plaće i ostala materijalna prava zaposlenih. Pomoći proračunskim korisnicima iz proračuna koji im nije nadležan
3. 636-Prihod Grada Otoka. Potpora jedinice lokalne samouprave
4. 661-Vlastiti prihod. Prihodi od prodaje proizvoda i pruženih usluga
5. 652-Prihodi po posebnim propisima. Prihodi koje uplaćuju roditelji za sufinanciranje školske kuhinje, izleta, osiguranja i slično
6. 638 – prihodi po posebnim propisima („Užina za sve IV“)
7. 634-Pomoći izvanproračunskih korisnika – Pomoć HZZ radi stručnog osposobljavanja osoba bez zasnivanja radnog odnosa
8. 663- Donacije pravnih i fizičkih osoba

**a. Mjerila za financiranje tekućih izdataka temelje se na sljedećim kriterijima:**

* Cijena po učeniku u iznosu 40,00 kn mjesečno
* Cijena po razrednom odjelu u iznosu 100,00 kn mjesečno
* Cijena po osnovnoj školi 2.000,00 kn po školi mjesečno

Iz sredstava, koja mjesečno iznosi 7.660,00 (Ukupno: 91.920,00 kn godišnje) financiraju se sljedeće vrste tekućih izdataka:

* uredski materijal, materijal za nastavu i sva pedagoška dokumentacija
* komunalne usluge i naknade
* usluge telefona, poštarine, faxa, interneta,
* pedagoška i druga obvezatna periodika, časopisi prema uputama MZO
* izdaci za nabavu pribora za izvođenje nastavnih planova i programa, nabavu sitnog inventara i sredstava zaštite na radu
* odvoz smeća
* potrošak vode i vodne naknade
* materijal za tekuće održavanje zgrada, sredstava rada i opreme
* sredstva za zaštitu na radu
* seminari, stručna literatura i časopisi
* bankarske usluge
* intelektualne usluge
* reprezentacija
* dnevnice i izdaci putovanja na službenom putu
* izdaci za stručno usavršavanje
* objava natječaja za ravnatelja
* ostali tekući izdaci: deratizacija i dezinsekcija, ispuštanje količine CO2 …
* nužne staklarske usluge
* izdaci čuvanja objekta
* izdaci za korištenje računalne opreme

Prema kriteriju stvarnih izdataka financiraju se sljedeće vrste izdataka:

* energenti za grijanje, pogon i rasvjetu
* hitne intervencije po inspekcijskim nalazima i propisane redovite kontrole
* usluge obveznih zdravstvenih pregleda i sistematskih pregleda zaposlenika
* premija osiguranja zgrade

**b. Prihod Ministarstva znanosti i obrazovanja:**

Prihode za financiranje rashoda iz državnog proračuna za plaće planirani su

primjenom trenutnih pokazatelja uzimajući u obzir povećanje izdataka za 0,5 % po godini staža te ostale troškove za zaposlene po trenutno poznatim pokazateljima kao što su prijevoz zaposlenika, jubilarne nagrade, dar za djecu…

**c. Potpora Grada Otoka:**

Važno je napomenuti da Škola ima trajni status EKO-škole. Članstvo Udruzi „Lijepa naša“ financira Grad Otok. Moramo istaknuti da sada za taj program, koji vrlo uspješno provodimo, ne dobivamo nikakva sredstva, već program financiramo iz sredstava redovnih materijalnih troškova.

Ostala planirana sredstva od 24.000,00 kn dobivena od lokalne samouprave škola planira utrošiti na poboljšanje materijalnih uvjeta poslovanja.

Za 2020. godinu planirali smo 36.000,00 kn za nabavu opreme, 3.000,00 kn za prijevozne usluge te 12.000,00 kn za nabavu nastavnog materijala.

**d. Vlastiti prihod:**

Škola od zakupa zemljišta, od oko 5,5 ha, i korištenja sportske dvorane očekuje primitak od 15.000,00 kn, približno. Ovdje je važno istaknuti da škola, prema Odluci Vukovarsko-srijemske županije, 60% iznosa mora dati osnivaču na korištenje (9.000,00 kn). Iznos od 6.000,00 kn koji bi trebao ostati Školi koristi se za podmirenje troškova prijevoza učenika na učenička natjecanja jer ni njih nije moguće financirati iz redovitih materijalnih sredstava.

**e. Prihodi od sufinanciranja:**

Namjenski prihodi od sufinanciranja obuhvaćaju prihode od uplata roditelja

za prehranu u školskoj kuhinji i u potpunosti se za namijenjene svrhe i utroše.

**f.652 – prihodi po posebnim propisima**

Škola je uključena u Projekt „Užina za sve IV“ „ koji se financira iz Fonda europske pomoći za najpotrebitije 2014.-2020. U okviru Poziva za dodjelu bespovratnih sredstava „Osiguravanje školske prehrane za djecu u riziku od siromaštva“. Riječ je o projektu kojemu je nositelj Agencija za razvoj i investicije grada Vinkovaca VIA d.o.o. i Županija vukovarsko-srijemska. Škola je partner u provođenju programa, a u program je uključeno 65 učenika naše škole.

1. **Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

Prema izvješćima na kraju nastavne godine godišnji plan i program rada škole realiziran je u potpunosti tijekom 37 nastavnih tjedana.

Učenici uključeni u dodatni rad sudjelovali su na školskim i županijskim natjecanjima. Na županijskim su natjecanjima sudjelovali učenici članovi Školskog sportskog društva „Hrast“ u malom nogometu i košarci, te iz predmeta Matematika i Geografija. Sudjelovali smo i na natjecanju ekipa Mladih Crvenog križa te na Županijskoj smotri školskih zadruga.

Realizirane su sve aktivnosti predviđene Školskim kurikulom.

Osim redovitog programa osnovnoškolskog odgoja i obrazovanja koji se provodi prema Nastavnom planu i programu za osnovnu školu i Nacionalnom kurikulu u školi se provodi i Međunarodni program EKO-škole i Školski preventivni program čiji su sastavni dijelovi program mjera za povećanje sigurnosti „Afirmacijom pozitivnih vrijednosti protiv nasilja u školi“ i školski program prevencije protiv zlouporabe sredstava ovisnosti.

U projekciji plana za 2021. i 2022. godinu nema značajnih odstupanja od financijskog plana za 2020. godinu.

S obzirom na tešku financijsku situaciju Škola nema u planu raditi nove Programe, niti ulagati sredstva u održavanje objekta, niti kupnju bilo kakvih osnovnih sredstava za rad što je vidljivo iz plana.

U okviru eksperimentalnog programa „Škola za život“ škola će dobiti 38 tableta kojima će se koristiti učenici 1., 5. i 7.a i 7.b razreda. Za provođenje eksperimentalnog programa „Škola za život“ osigurana su financijska sredstva za opremanje škole u iznosu od 16.200,00 kn za našu Školu. Provedba postupka opremanja škole za projekt podrška provedbi Cjelovite kurikularne reforme bit će financiran iz Europskog socijalnog fonda u sklopu Operativnog programa Učinkoviti ljudski potencijali 2014.-2020.

Kada škola bude dobila navedena sredstva, najveći će dio učionica biti opremljen opremom za provođenje suvremenih metoda poučavanja.

Tajnica-računovotkinja: Ravnateljica:

Alma Golubičić Katica Novoselac, prof.